Die Peter-jasie Patriot - Nommer 78
Johann van Staden, tans woonagtig in Stuttgart vertel van ons van sy leefwyse in die vreemde. Skryf gerus vir hom by:johann.van-staden@t-systems.com
Hy hoor graag van julle
Hallo Peter en Peter-jasie Patriot Vriende,
Hier vanuit 'n winterbeklemde, grys-grou-vale Stuttgart in Duitsland mis ek al klaar die son en hitte van die somer. Gelukkig kan ek uitsien na 'n warm Kerstyd saam met my vrou en familie om die swembad en braaivure in Pretoria hierdie jaar. Laas jaar was dit 'n wit en koue Kersfees vir my hier in die Noorde.
Ek was die afgelope naweek bevoorreg om die Internasionale Motorskou in Frankfurt by te woon. Dit is amper iets soos die Randse Paasskou, net erger, groter en meer mense. Volgens inligting was daar meer as een miljoen besoekers hierdie jaar. Behalwe vir groot uitstallings van die gevestigde motorvervaardigers was daar 'n redelike groot sigbaarheid van verskeie Chinese vervaardigers, met name waarvan ek nog nooit gehoor het nie. In die meeste gevalle lyk dit asof hulle hoofsaaklik probeer om huidige Westerse en Japanese voertuie na te maak - jy sien 'n kar, dit lyk soos iets wat jy al vantevore gesien het, maar jy ken nie die naam nie. Jy kan dan byna seker wees dit is 'n Chinese produk. Ek het 'n redelik volledige opinie oor die skou op my blog by http://jvsenvriende.blogspot.com - gaan kyk gerus daar en gesels saam.
Onlangse nuus in Duitsland is die interessante uitslae van die verkiesing. Kanselier Schröder het dit gewaag om 'n vroë verkiesing uit te roep, as gevolg van 'n redelik stagnante ekonomie en hoë werkloosheid, en nie genoeg ondersteuning van die parlement om sy beplande en nodige ekonomiese hervormings te doen nie. Die uiteinde van die saak is dat geen party nou 'n meerderheid het om 'n nuwe regering daar te stel nie, en daar word wyd gespekuleer oor allerhande interessante koalisies en samewerkingsooreenkomste. Uiteraard is dit nie 'n goeie ding nie, aangesien geen party se werklike agendas uitgevoer sal kan word nie, en ek glo dinge sal verder stagneer. Daar is net te veel en te groot beleidsverskille om waardetoevoegende kompromieë te realiseer. Ek dink daar sal vroeg in 2006 weer 'n verkiesing wees, en hopelik sal die Duitsers dan 'n meer definitiewe politieke uitslag daar stel.
Dankie ook vir Elzeth vir haar mikrogolf bobotie. Ek gaan dit verseker binnekort probeer. Mens verlang maar na jou eie kos in die land van kool aartappels en varkvleis !
Dan net 'n regstelling. My vonkpos-adres of Peter se kaart is ongelukkig verkeerd. Ek nooi julle graag uit om met my kontak te maak by
johann.van-staden@t-systems.com ; dit sal regtig baie lekker wees om van julle te hoor. Ek weet ongelukkig nie hoe om daardie kaart-inskrywing reg te maak nie - as Peter dit kan doen sal ek baie bly wees.
Ek het ongelukkig 'n onlekker, krapperige keel en fris hoes op die oomblik. Dit voel asof drie kaboutertjies met skuurpapier op en af ry-en-gly in my keel, en hier is nie eers 'n bietjie boegoe-brandewyn om die pyn weg te vat nie. Wie het raad (of raat !) vir my ?
Die volgende verhaaltjie het al in een van Danie se nuusbriewe verskyn, maar ek wil dit hier ook plaas. Stof het gesê ek kan dit met graagte gebruik. Geniet dit!
Dit kom uit die pen van Stof
Dis amper alweer tyd vir die jaarlikse personeel evaluering. Ek wens ek het die volgende beskikbaar gehad toe ek nog daarvoor verantwoordelik was :-)
· "Sedert my vorige verslag, het hy 'n nuwe laagtepunt bereik - en hy grou
· "Sy mense sal hom enige plek volg - al is dit net uit morbiede
· "Werk goed as hy onder gedurige toesig is en vasgekeer is soos 'n rot"
· "Hy is meer van 'n "won't be" as 'n "has-been"
· "Hy stel baie lae persoonlike doelwitte en en slaag nooit om dt te
· "Hierdie persoon ontneem een of ander dorpie van 'n idioot"
· "Hy lei aan illusies van bekwaamheid"
· "Hy sal nog ver kom - hoe verder van my af hoe beter"
· "Hy werk hard daaraan om 'n punt sonder punt te maak."
· "Hy het miskien te veel met gom gewerk"
· "As hy nog dommer word, sal hy tweekeer per dag natgegooi moet word."
· "Hy het sy breins vir wetenskaplike navorsing geskenk voordat hy dit
klaar gebruik het."
· Die dwarsbalk het gesak en die ligte flikker maar die trein wil nie kom
· "As jy hom 'n pennie vir sy gedagtes gee, sal jy kleingeld kry"
· "Hy sal met 'n rigtingwyser stry"
· "Hy het die vermoë om van enige vriend 'n vreemdeling te maak"
· "Hy bring baie vreugde as hy die vertrek verlaat"
· "As jy naby genoeg aan hom staan, kan jy die see hoor"
· "Wanneer sy IK 50 bereik, moet hy verkoop"
· "Wanneer jy twee persone sien gesels en die een lyk gefrustreerd, hy is
die ander een"
· "Toe ander uit die fontein van wysheid gedrink het, het hy net gegorrel"
· "Dit is moeilik om te glo dat hy 1 000 000 ander sperms gewen het na die
· "Die wiel draai maar die hamster is dood".
Hier is 'n paar gevleuelde gadagtes van ST:
Begin jou dag reg!!!
Dis nie eintlik nodig om rede te voer oor die belangrikheid van jou dag reg te begin nie. Miskien net om te sê ‘n dag wat reg begin word, lê die fondament vir die res van die dag. Begin jou dag reg en jou dag draai sommer lekker en ‘n sukses uit. Leef jou dag met meer energie. Leef jou dag doelgerig
en voel vars, fris en vrolik.
Hoe doen ek dit? Hier is vir jou ‘n paar kriptiese wenke en gedagtes:
- Gaan staan buite, luister hoe die dag ontwaak, en haal ‘n diep teug vars oggendlug in. Groet die nuwe dag – ‘n dag aan jou geskenk en aan jou lewe toegevoeg.
- Doen strekoefeninge, spronge om jou lekker los en reg vir die dag te kry. Gereelde oefening elke dag maak jou meer spoepel, gee energie gee en laat jou stukke beter voel.
- Lees jou Bybel en bid. Dis jou geestelike voedsel vir die dag.
- Mediteer, visualiseer en bepaal drie belangrike doelwitte wat jy die dag wil bereik. Laat ‘n prentjie of video in jou kop speel hoe jy hierdie dag wil leef, doen en ervaar. Net vyf minute is hiervoor nodig maar dit jou dag in ‘n positiewe rigting stuur.
- Stort of neem ‘n lekker bad.
- Kies die regte klere waarin jy hierdie dag goed sal voel. Klere help jou om gemaklik te voel, gee jou selfvertroue en is deel van die pakket wie jy hierdie dag gaan wees.
- Eet ‘n kragontbyt wat ‘n goeie balans tussen proteïne, vet en koolhidrate bevat. Ontbyt is jou brandstof vir die dag se geesdrif, woema, krag en energie. Drink hiermee saam ‘n gesondheidsdrankie soos vars vrugtesap.
Nou is jy reg en gereed om hierdie dag voluit te leef en te werk; om te lag en te geniet, verhoudinge te bou en vreugde te vind.
Radio Kierieman, Die nommer een uitsaai webplek!
Hoe weet jy regtig dat jy trailertrash is?
* Die Haloween pampoen het meer tande as jou wederhelf;
* Jy laat jou 12 jarige dogter aan tafel rook - nogal voor haar kinders!
* Jy was al drie keer getroud en het nog steeds dieselfde skoonfamilie;
* Jack Daniels is op jou lys van die mense wat jy admireer;
* Jy kan nie glo dat Ultra vulstasies se toilette altyd so skoon is nie;
* Jou laaste woorde eendag gaan wees "Hey check dit uit";
* Jy dink dat Dom Perignon 'n Mafia baas is;
* Jou huis al twee keer in die dam ingerol het;
* Jou kar se boekwaarde verander afhangende van hoeveel petrol dit in het;
* As jy na buite moet gaan om iets uit die yskas te kry;
* As een van jou kinders op 'n pool tafel gebore is;
* As jy nie met jou geliefde kan trou nie want daar is een of ander wet wat
* Jou toilet papier het bladsy nommers;
* As jy meer karre op bakstene het as met wiele;
* En laastens, hoeveel keer jy al Elvis gesien het........
'n Ou ry te vinnig en 'n spietkop trek hom af. Toe hy sy venster oopdraai haak die spietkop af en gee hom 'n TAAI KLAP.
SPIETKOP : As ek jou stop en jy maak jou venster oop, moet jou bestuurslisensie reeds in jou hand wees!Moenie my tyd mors nie! Die spietkop loop om die motor en klop by die co-driver se venster. Die bestuurder se pel draai sy venster af en WHAP, klap die Spietkop hom ook.
CO-DRIVER (Verskrik) : Hei, ek bestuur nie,waarvoor is dit?
SPIETKOP : Ek het gou jou wens vervul ......
SPIETKOP : Sodra julle hier weg ry en voor jy en jou tjom oor die eerste bult was, sou jy vir hom gese het ...."Hy moet daai k* k met MY getraai het"
Hier is 'n heerlike groentegereg ingestuur deur Minette Schneider. Dis so lekker sy tik dit toe sommer in hoofletters!!
1 PAKKIE MURGPAMPOENTJIES (BABY MARROW)
1 PAKKIE SAMPIOENE (KLEIN)
1 PAKKIE VARS BOONTJIES
30ML FLORA MARGARINE
PLAAS BESTANDELE IN ‘N POT EN KOOK OP ‘N LAE HITTE VIR ONGEVEER 30MIN. MET DIE DEKSEL EFFENS GELIG OM STOOM TE LAAT ONTSNAP.
BEDIEN MET ‘N BOUD OF ENIGE ANDER VLEIS
Wat 'n groot voorreg en genade om weereens te kan sê "Die dogterskamp was 'n reuse sukses!!!"
Baie dankie aan ons Hemelse Vader wat al hierdie wonderlike dinge vir ons
moontlik gemaak het - sonder HOM is niks moontlik nie. BAIE BAIE DANKIE ook aan almal wat gehelp het om hierdie laaste kamp vir die jaar 'n groot sukses te maak!
Ek weet nie wie dit die meeste geniet het nie, die dogters of die
fasiliteerders ? Dit was 'n heerlike "Girlie kamp" net vroumens dinge en
glo my ons het 'n hele paar dinge by die dogters geleer!
Dit was 'n heerlike ontspanne kamp met braaivleis elke aand en Saterdag
oggend het Ciska vir die dogters 'n aanbieding kom maak oor "vrou-wees" Die
dogters is geleer hoe om soos 'n dame te lyk en op te tree. Hier en daar
het 'n paar rillers uitgekom - tot groot vermaak van almal! Na die
aanbieding kon hulle "Make-up en Model" Dit was groot plesier en die
metamorfose van tiener na "jongdame" wat reg gegrimeer is was in sommige
gevalle ongelooflik! - soveel skoonheid!
Maar hulle het bowe-al geleer dat "Innerlike skoonheid" die belangrikste is
en dat dit wat in jou hart is die heel belangrikste is!!!
Saterdag middag het hulle lekker op die groot springkasteel en 'n
waterglybaan rondgerits! en teen 9 uur die aand het ons die kastele
afgeblaas sodat hulle tot ruste kon kom!
Sondag oggend het hulle 'n heelike ontbyt van spek en eiers en nog meer
gehad. "Nou gaan ons nooit weer eet nie! - want ons kan nie meer nie" is
oral gehoor! Moet sê dit het nogal lekker op die oor geval!
Teen die tyd wat hulle moes begin oppak het dit al hoe stiller geword en kon
mens aanvoel dat die teruggaan nou nie so lekker is nie.
'n 8 jarige dogtertjie trek my eenkant toe en vra "Kan tannie my nie maar
vat nie? - dan bly ek altyd hier op die plaas by tannie?" My keel trek toe
en ek moet mooi verduidelik dat dit nie nou moontlik is nie! eK vra weer en
weer vir myself af "HOEKOM" hoekom gebeur al hierdie dinge dat ons
kinders so swaar moet kry?
Maar ek weet dat die Liewe Vader wonderlike mense op aarde het wat alles in
hulle vermoeë sal doen om te help om hierdie kinders se las ligter te maak!
en ek sê "DANKIE!"
DANKIE Liewe Jesus vir u getrouheid aan ons en dankie aan almal daarbuite
wat al hierdie wonderlike dinge moontlik maak.
Geseënde week vir almal.
Geef di lyder in: soet melk, olie, wilde dagga gekook, wyn en rou yers deur makaar geklits, goud gefyl en ingegé, menswater (urine) met asyn, boegoe brandewyn, 'n ou deurgerookte pypkop fyn gemaak ingegé.
Dan liewer doodgaan van die gif! - Peter
heen en weer op 'n takkie gesus.